Ksenofonts — *'Hellēnika”, jeb **Mana laika vēsture” 


I grāmata 
I nodaļa 


1 Pēc tam!, pāris dienas vēlāk, Timokārs ieradās no Atēnām ar dažiem kuģiem; un tad 
lakedaimonieši un atēnieši cīnījās vēl vienā jūras kaujā”, un Agesandrīda vadībā lakedaimonieši 
guva virsroku. 


2 Drīz pēc tam, ziemas sākumā, Diagora dēls — Dorejs ar četrpadsmit kuģiem no Rodas rītausmā 
iekuģoja Hellespontā. Un, kad Atēnu sardzesvīrs viņu ieraudzīja, viņš deva signālu ģenerāļiem, un 
tie devās pret viņu ar divdesmit kuģiem; un Dorejs bēgdams no viņiem izsēdināja savas triēras? 
krastā, Rēteumas apkārtnē. 


3 Un kad atēnieši pietuvojās, Doreja vīri cīnījās, no saviem kuģiem un no krasta, līdz atēnieši 
atkāpās uz Madītu pie savas pārējās flotes, neko nepanākuši. 


4 Tad Mindars ieraudzīja ka norisinājās kauja, kamēr viņš upurēja upuri Ilijā Atēnai, un steidzoties 
uz jūru viņš ielaida savas triēras jūrā, lai pievienotos kuģiem, ko vadīja Dorejs. 


! Pēc pēdējiem notikumiem, kurus aprakstīja Tukidīds. Notikuma vieta ir Hellesponts. 

3 Triēra — karakuģa veids, ko izmantoja Vidusjūras reģionā senie grieķi, feniķieši un romieši. Kuģi airēja trijos 
līmeņos sēdināti airētāji, no kā arī kuģa nosaukums. Tāpat kuģis tika aprīkots priekšpusē ar metāla tarānu, lai 
nogremdētu vai padarītu nederīgus pretinieka kuģus. 


5 Un atēnieši devās pret viņu un notika cīņa gar jūras krastu pie Abīdas no rīta līdz vēlai 
pēcpusdienai. Kad Alkibiāds ar astoņpadsmit kuģiem devās viņiem palīgā dažviet viņi uzvarēja, 
bet citur tika sakauti. 


6 Pēc tam peloponēsieši bēga Abīdas virzienā; un Farnabāzs devās gar krastu viņiem palīgā, un 
cik vien tālu bija iespējams, iejādams ar zirgu jūrā, piedalījās cīņā un uzmundrināja savus karotājus 
- jātniekus un kājniekus. 


7 Tikmēr peloponēsieši izveidoja barjeru no saviem kuģiem un izgāja krastā un cīnījās. Tad 
atēnieši devās prom uz Sestu pēc tam, kad bija sagrābuši trīsdesmit ienaidnieka kuģus, kaut arī bez 
viņu apkalpes, un atgūstot tos [kuģus], kurus paši iepriekš bija pazaudējuši. 


8 No Sestas visi viņu kuģi, izņemot četrdesmit, devās dažādos virzienos ārpus Hellesponta, lai 
ievāktu naudu; un Trasills, kurš bija viens no ģenerāļiem, devās uz Atēnām, lai ziņotu par šiem 
notikumiem un lūgtu vienības un kuģus. 


9 Pēc šiem notikumiem Tisaferns devās uz Hellespontu; un kad Alkibiāds ar vienu triēru devās 
viņu satikt, vedot līdzi draudzīgus ziedojumus un dāvanas, Tisaferns viņu sagūstīja un ieslodzīja 
Sardās, apgalvojot, ka ķēniņš lika viņam karot pret atēniešiem. 


10 Neskatoties uz to, trīsdesmit dienas vēlāk Alkibiāds, kopā ar Mantiteosu, kurš bija ticis sagūstīts 
Kārijā*, dabūja zirgus un naktī aizbēga no Sardām uz Klazomēnu. 


11 Tikmēr atēnieši, kas atradās Sestā, uzzinājuši ka Mindars plānoja doties pret viņiem ar 
sešdesmit kuģiem, nakts laikā atkāpās uz Kardiju. Tur viņiem pievienojās Alkibiads, kas devās no 
Klazomēnas ar piecām triērām un laivu. Bet, uzzinājis, ka peloponēsiešu kuģi ir devušies no 
Abīdas uz Kiziku, viņš devās pa sauszemi uz Sestu un deva pavēli, lai kuģi kuģo apkārt uz to 
vietu. 


12 Kad viņi bija tur ieradušies un viņš grasījās doties jūrā lai cīnītos, viņam pievienojās Teramenes, 
kas brauca no Maķedonijas ar divdesmit kuģu pastiprinājumu, un tajā pašā laikā Trasibuls ieradās 
no Tāsas ar vēl divdesmit kuģiem, abi bija nodarbojušies ar naudas ievākšanu. 


13 Kad Alkibiāds bija pavēlējis sekot viņam, pēc tam, kad tie bija noņēmuši savas buras, viņš ar 
saviem kuģiem devās uz Pāriju; un, kad visi kuģi bija sapulcējušies Pārijā - kopā astoņdesmit seši, 
nākamajā naktī tie devās ceļā un nākamajā dienā brokastu laikā ieradās Prokonesā. 

14 Tur viņi uzzināja, ka Mindara armija, kopā ar Farnabāzu atradās Kizikā. Attiecīgi viņi palika 
to dienu Prokonesā, bet nākamajā dienā Alkibiāds sasauca sapulci un pateica saviem vīriem, ka ir 


Jābūt gataviem cīnīties, gan uz jūras, gan uz sauszemes, gan vienlaicīgi jūrā un uz sauszemes. Viņš 
teica: "Jo mums nav naudas, bet ienaidniekam līdzekļu ir papilnam no viņu Ķēniņa.” 


4 Kārija — reģions Mazāzijas dienvidrietumos. 


5 410.g.pr.Kr. 


15 Iepriekšējā dienā, kad viņi bija noenkurojušies, Alkibiāds bija paņēmis savā glabāšanā visus 
ostā esošos kuģus, pat mazos, lai neviens nepaziņotu ienaidniekam par viņa flotes lielumu, un viņš 
pasludināja, ka nāvessods pienāksies ik vienam, kurš tiks pieķerts kuģojam pāri jūra šaurumam. 


16 Un pēc sapulces viņš gatavojās kaujai, izbraucot uz Kiziku, līstot stipram lietum. Kad viņš bija 
pietuvojies Kizikai, laiks noskaidrojās un sāka spīdēt saule, un viņš ieraudzīja Mindara kuģus, 
kopskaitā sešdesmit, kas patrulēja zināmā attālumā no ostas un jau bija no tās nogriezti ar viņa 
paša floti. 


17 Bet peloponēsieši, redzēdami, ka atēniešu triēras bija daudz lielāka skaitā, kā iepriekš, un 
atradās netālu no ostas, bēga uz krastu; un tur tie noenkurojušies gatavojās sagaidīt pretinieku. 


18 Tomēr Alkibiāds apkuģojis apkārt [viņiem] ar divdesmit kuģiem, izsēdās krastā. To redzēdams, 
Midars arī izsēdās krastā un, cīnīdamies krastā, krita; un tie, kas bija ar viņu bēga. Un atēnieši 
aizveda uz Prokonēsu visus peloponēsiešu kuģus, izņemot sirakūziešu kuģus; jo tos bija 
sadedzinājuši viņu pašu kuģu apkalpe. 


19 No Prokonesas atēnieši nākamajā dienā kuģoja pret Kiziku; un kizikieši viņus pieņēma, jo 
peloponēsieši un Farnabāzs bija evakuējušies no pilsētas. 


20 Tur Alkidiads palika divdesmit dienas, un ieguvis no kizikiešiem daudz naudas, taču nenodarot 
pilsētai nekādu ļaunumu, devās atpakaļ uz Prokonēsu. No turienes viņš kuģoja uz Perintu un 
Selimbriju. 


21 Un perintieši pieņēma atēniešu spēkus savā pilsētā, un selimbrieši, lai gan viņus nepieņēma, 
tomēr deva viņiem naudu. 


22 No turienes viņi devās uz Hrizopoli Kalkedonijā un nocietināja to, izveidoja muitas namu 
pilsētā un sāka iekasēt desmito nodevu no kuģiem, kas izbrauca no Pontas;* viņi arī atstāja tur kā 
garnizonu trīsdesmit kuģus un divus no ģenerāļiem — Teramenu un Eumahu, lai vadītu fortu, 
apkalpotu izejošos kuģus un kaitētu ienaidniekam jebkādā iespējamā veidā. Pārējie ģenerāļi 
atgriezās Hellespontā. 


23 Tikmēr tika pārtverta vēstule, ko sūtīja Hipokrāts, Mindara vecākais admirālis un aizvesta uz 
Atēnām; tajā bija sekojošais: "Kuģi ir gājuši bojā. Mindars ir miris. Vīri cieš badu. Mēs nezinām, 
ko iesākt.” 

24 Tomēr Farnabāzs mudināja visu Peloponēsas armiju un to sabiedrotos nezaudēt drosmi kuģu 
kokmateriālu dēļ, jo viņš teica, ka ķēniņa zemē to ir daudz, bet viņi paši ir drošībā; un viņš ne tikai 
katram iedeva apmetni un iztiku diviem mēnešiem, bet arī apbruņoja jūrniekus un iecēla tos sargāt 
savu piekrasti. 


25 Turklāt, sasaucot kopā ģenerāļus un kuģu kapteiņus no dažādām pilsētvalstīm, viņš lika tiem 
Antandrūsā uzcelt triēras, tādā skaitā, kā bija iepriekš, dodot viņiem naudu šim nolūkam un liekot 
viņiem iegūt kokmateriālus no Idas kalna. 


6 T.i. nodoklis desmit procentu apmērā no visām precēm, kas iet cauri Bosfora jūras šaurumam. 

26 Un, kamēr notika kuģu būvēšana, sirakūzieši palīdzēja antandrūsiešiem pabeigt daļu savas 
sienas, un garnizona dienestā viņi tika atzīti par priekšzīmīgiem karavīriem. Šī iemesla dēļ 
sirakūzieši tagad Antandrusā bauda sevišķas pilsoņu privilēģijas. Kas attiecās uz Farnabāzu, tad 
pēc šo pasākumu veikšanas viņš nekavējoties devās uz Kalkedonu. 


27 Šajā laikā Sirakūzu ģenerāļiem no mājām atnāca ziņa, ka demokrātiskā partija viņus ir 
izraidījusi.” Attiecīgi viņi sasauca savus karavīrus un ar Hermokrāta, kā runasvīra starpniecību 
žēlojās par savu nelaimi, jo visi bez izņēmuma tika netaisnīgi un nelikumīgi izraidīti. Viņi 
mudināja savus karavīrus arī turpmāk būt cītīgiem, kā tas bija bijis arī iepriekš, un būt īstiem 
vīriem, izpildot katru pavēli; un viņi lika viņiem izraudzīties jaunus komandierus, kas ieņemtu 
amatus, līdz no Sirakūzām ieradīsies tie, kas bija izraudzīti viņu vietu ieņemšanai. 


28 Tomēr vīri, īpaši kapteiņi, jūras kājnieki un stūrmaņi, uz to atbildēja un lika ģenerāļiem palikt 
komandēt. Viņi atbildēja, ka viņi nevēlas atrasties opozīcijā savai pašu valdībai. "Bet ja kādam, ” 
viņi teica, "pret mums ir ceļama kāda apsūdzība, jums vajadzētu vispirms mūs uzklausīt, 
atceroties, cik jūras kaujās esat uzvarējuši un cik kuģus esat sagrābuši, paši cīnoties un cik bieži 
kopā ar citiem jūs esat pierādījuši sevi kā neuzvaramus mūsu vadībā, ieņemot visgodīgākos amatus 
kaujas ierindās, pateicoties mūsu prasmēm un jūsu pašu dedzīgajam garam, kas parādīts gan cīņas 
uz sauszemes, gan jūrā. ” 


29 Bet, kad neviens pret viņiem necēla nekādas apsūdzības, pēc karaspēka lūguma viņi palika, līdz 
ieradās viņu aizstājēji — Demarhs, Epikīda dēls, Miskons, Menekrāta dēls, un Potamis — Gnosa 
dēls. Pēc tam, kad lielākā daļa kapteiņu bija devuši zvērestu, ka, kad viņi atgriezīsies Sirakūzās, 
viņi atvedīs savus ģenerāļus atpakaļ no trimdas, viņi pasteidzināja viņus ceļā, uzslavēdami visus; 


30 bet jo īpaši tie, kas bija saistīti ar Hermokrātu, ļoti izjuta viņa rūpju, entuziasma un demokrātiskā 
gara zaudēšanu. Labākos no tiem, kurus viņš pazina, gan kapteiņus, gan stūrmaņus un jūras 
kājniekus, viņš katru dienu no rītiem un vakaros pulcēja savā teltī, kur viņš paziņoja viņiem visu, 
ko viņš plāno teikt vai darīt; viņš arī tos pamācīja oratorijā, dažreiz liekot runāt dotajā momentā 
un dažreiz pēc apspriedes. 


31 Tā rezultātā Hermokrāts ieguva vislielāko reputāciju galvenajā konsilijā, un viņš tika uzskatīts 
par pārāku par visiem pārējiem kā runātājs un padomnieks. Tagad viņš devās apciemot Farnabāzu; 
uzradies Lakedaimonā kā Tisaferna apsūdzētājs,* viņš bija izvirzījis savu lietu ne tikai ar Astjoha 
liecību, bet arī ar viņa izteikumu acīmredzamo patiesumu, un, balstoties uz šo reputāciju, viņš 
tagad vērsās pie Farnabāza. Viņš saņēma naudu no Farnabāza, pirms viņš to lūdza, un nodarbojās 
ar algotņu un triēru vākšanu, ar nolūku lai viņu atjaunotu Sirakūzās. Tikmēr sirakūzieši, kas 
nomainīja ģenerāļus, ieradās Milētā un pārņēma kuģus un karaspēku. 


32 Ap to pašu laiku Tāsosā notika sacelšanās, un Lakedaimonas partija un Lakonijas pārvaldnieks 
Eteoniks tika padzīti no salas. Un lakonietis Pasipidāds, kurš tika apsūdzēts par šīs intrigas 
vadīšanu, sadarbojoties ar Tisafernu, tika izraidīts no Spartas, savukārt Kratezipīds tika izsūtīts pēc 
flotes, ko Pasipidāds bija savācis no sabiedrotajiem, un pārņēma tās vadību Hijā. 


7 Ģenerāļi nāca no Sirakūzu oligarhijas partijas. 
5 Minētais gadījums izklāstīts Thuc. VIII 85. 


33 Tajās pašās dienās, kad Trasils atradās Atēnās, Agis veica uzbrukumu no Decelejas līdz pašām 
pilsētas sienām; un Trasils izveda atēniešus un visus pārējos, kas atradās pilsētā, un nostādināja 
tos blakus Līkejam,” ar nolūku uzsākt kauju ar pretinieku, ja tas tuvotos. 


34 Kad Agis to ieraudzīja, viņš steigā atkāpās, un dažus no viņa aizmugures ierindas nogalināja 
Atēnu vieglie kājnieki. Šī notikuma rezultātā atēnieši joprojām bija vairāk gatavi sniegt Trasilam 
palīdzību, pēc kuras viņš bija ieradies, un viņi nobalsoja, lai viņš varētu izraudzīties dienestam 
tūkstoš hoplītu,' simts jātnieku un piecdesmit triēras. 


35 Tikmēr Agis, kurš varēja redzēt, kā no Decelejas ltels daudzums graudu kuģu, kas iebrauc 
Pīrejā, sacīja, ka viņa karaspēkam ir bezjēdzīgi visu šo laiku mēģināt nogriezt atēniešiem piekļuvi 
viņu zemei, ja vien arī nevajadzētu ieņemt arī valstis, no kurām graudi [Atēnām] tika ievesti pa 
jūru; un ka vislabāk bija nosūtīt uz Kalkedonu un Biznatiju Klearhu, Ramfiasa dēlu, kurš bija 
bizantiešu diplomātiskais pārstāvis Spartā. 


36 Kad tas tā tika nolemts, megarieši un citi sabiedrotie apkalpoja piecpadsmit kuģus, kas bija 
piemērotāki transporta līdzekļi nekā karakuģi, un Klearhs devās kopā ar viņiem. Trīs viņa kuģus 
Hellespontā iznīcināja deviņi Attikas kuģi, kas tur pastāvīgi patrulēja, lai aizsargātu Atēnu 
tirgotāju [kuģus], bet pārējie aizbēga uz Sestu un no turienes droši nokļuva Bizantijā. 


37 Tā beidzās gads,!! kurā kartāgieši Hannibāla vadībā ar simttūkstoš vīru lielu armiju veica 
karagājienu pret Sicīliju un trīs mēnešu laika ieņēma divas grieķu pilsētas — Selinu un Himeru. 


9 Līkejs — vingrošanas laukums ārpus pilsētas sienām. 
10 Hoplīti — smagi bruņotie kājnieki. 


H 410.g.pr.Kr. 


